**FAU-MØTE FRYAL SKOLE**

**REFERAT**

**Møtedato: 5/11-20**

**Tid:** 19.00-20.00

**Tilstede via TEAMS:** Hans Petter Hoff, Linda Chalin, Hegran AK,   
Caroline Bakken, Susanne Ross, Linda Slåttum, Kenneth Holt, Karoline Øksne, Nina Sevaldrud, Monica Haugerud, Magne Myhrvang, Tor Kyllingstad.

**Forhindret:** Ole Christian har meldt forfall

**Referent:** Caroline

|  |  |  |
| --- | --- | --- |
|  | **Sak** | **Oppsummering, oppfølging, konklusjon** |
| **1.** | **Gjennomgang og godkjenning av forrige møtes referat** | Kommentar fra Nina ang merking av busser med forståelige symboler for de minste, Nina tar kontakt men har ikke nådd det. Kontakt med Stena er også underveis (Hans-Petter). |
| **2.** | **Presentasjon av ungdomslos** | Lise Sørhagen Haugen: Tidligere jobbet på ungdomsskole og vært klubbleder – er nå ungdomslos 100% stilling. Nyopprettet prosjektstilling innen BUFDIR med fokus på skolevegring og frafall i skole. En person som følger barna fra barne- til ungdomskole og videre til videregående. Har intet med undervisning å gjøre, er ikke psykolog – men **en støtte** for foreldre og/eller barn. Fokus nå er å oppnå gode relasjoner med 6. og 7.klasse (og vil i høst være tilgjengelig for den nye 8.klasse i overgang til ungdomsskole), delta på sosiale arrangementer (juniorklubb f eks). Kan kontaktes av foreldre, skole, elev – dersom aktuelt følger Lise opp videre. Lise dekker alle skoler i kommunen og vil også være å treffe på kveldsarrangementer. Det kommer brosjyre om tilbudet til 6. og 7.klasse i ranselpost og informasjon på skolens hjemmeside.  Hjertelig velkommen til å ta kontakt! Telefon: 909 26 545 |
| **3.** | **Nytt fra skolen** | Rektor er på plass i 50%, inspektør Tor forteller:  Corona: Fortsetter med soner og kohorter som før, elevene er rimelig flinke, Tor har gjennomført en «oppfølgingsrunde» for å skjerpe alle. Skolen er preget av fravær blant ansatte og vikarene trår til så godt de kan, men elever som trenger stabilitet savner nok dette og det oppleves mer uro i klassene. Ingen klasser har vært stengt og er ikke ønskelig heller, det lages ROS (sårbarhetsanalyse) for å sikre åpen skole.  Etter ønske fra kommunelegen er elevene opplyst om og har sett Tor med munnbind i tilfelle dette blir generelt behov blant lærere. FHI fraråder på det sterkeste at barn bruker munnbind.  Renhold: Oppfølging på treffpunkter (gym, svømming og lign) er godt ivaretatt i tråd med retningslinjer og vaskes/sprites hyppig.  Spørsmål i forhold til tilbakekomst til skole etter fravær (elever): Skolen følger FHIs retningslinjer, se skolens hjemmeside.  Trivselsundersøkelse: Ekstra innsats hos 7.trinn, alle elever har deltatt i samtale med Tor, mye positivt.  Spørsmål rundt smitte og sporing: Dersom smitte oppstår i en cohort, er det kommunalt smittesporingsteam, som har ansvar for opplysning/veiledning. Dersom skolen opplever en elev som har redusert allmenn tilstand, vil foreldre bli kontaktet og eleven bli isolert inntil avhenting av forelder.  Kommunikasjon: IST har en kommunikasjonsdel, men denne er ikke oppe og går enda – dersom skolen trenger å gi beskjed om smitte, stenging eller annet vil foresatte få SMS.  Fulle busser avstigning Hov sentrum: Ang fulle busser er det viktig at alle bidrar til å fordele seg utover mulige busser – dette gjelder spesielt elever som kun reiser til Hov. Dersom det kommer restriksjoner på antall elever i bussene, vil man prioritere de med busskort (= de med kortest avstand må gå).  Samarbeide: Det bekreftes at ungdomslos og skole samarbeider og likeledes med psykososialrådgiver Torunn som er kommet godt i gang med arbeidet sitt. |
| **4.** | **Leksehjelp** | Ad forskrift til opplæringsloven §1A-1 (Leksehjelp i grunnskolen) (se evt [www.lovdata.no](http://www.lovdata.no)). En forespørsel ut til en rekke kommuner (over 50 har svart) viser at det er stor variasjon i tolkning og gjennomføring av lovverk og forskrift. På Fryal tilbys 4.-7.trinn leksehjelp etter skoletid tirs- og torsdag (14:30-15:30). Elever som er avhengig av buss kan følgelig ikke delta. Foresatte i dette års 4.trinn har reagert på dette, men tilsynelatende lite reaksjon ellers og det undres følgelig om dette er en utfordring eller ei?  Skolen tar ansvar for å spørre kontaktlærere på gjeldende trinn om de opplever at elever ikke kan delta pga manglende skysstilbud.  FAU-representanter kan gjerne sjekke ut om foreldre opplever at deres elev kunne hatt nytte av tilbudet, men ikke kan delta pga skyss. |
| **5.** | **PLIVO** | Pågående livstruende vold: Det etterspørres utarbeidelse av rutine for hvordan skolen skal opptre og samvirke ved hendelser der det utøves livstruende vold mot flere personer. Dette skal ha vært etterspurt de siste 4år.  Svar fra skolen: Det finnes beredskapsplan rundt mange tenkte tilfeller (bl a terror), men det har stoppet opp da det ikke er noen god løsning på varslingssystem i kommunen. Det bekreftes, at det har vært snakk om i mange år helt opp til kommunal-ledernivå. På UDIR ligger en veileder, som brukes som grunnlag. Det er dog ikke gjennomført øvelser (lærere kan øve uten barn?). Utfordringen tas opp i møtepunkt Gjøvikregion samt forslag om å ta det opp med politi-kontakt (skolen ivaretar dette).  Det foreligger prosedyre for ivaretagelse ved mindre alvorlige hendelser (enn terror). |
| **6.** | **EVT** | Ingen kommentarer |
| **7.** | **Flagging** | Det er kommet ny kortlås – Rektor tar ansvar for å sjekke ut slik at brikke er på plass i nøkkelboks ved neste flagging (1.juledag). |
|  | **Neste møte** | Torsdag 3/12-20, antagelig på Teams – vel møtt. |